da da da da da da nb da ml da da da da da da da da da en da en en
Svanholm fik en flot 2.plads ved turnering i Stockholm - Svanholm Cricketklub
Mandag d. 10. februar 2020 kl. 19:51 af Henrik Pfaff
Svanholms juniorer var i Stockholm for at deltage i en turnering fra d.26 til d.29. december. Svanholms vandt selv vores egen juleturnering, så det var en god opvarmning til Stockholm- turen. Sidste år var Alby fra Stockholm på besøg hos os, hvor de besejrede os, så derfor ventede der en chance for revanche.
Turen startede på Københavns hovedbanegård, hvor det var planlagt at holdet på nær Lucky og Said Alam (træner) skulle tage af sted kl.8.20, men grundet tekniske årsager, hvor holdet og træner Zishan endte på det forkerte spor og derfor missede toget, skulle vi vente yderligere 2 timer, hvor vi kunne taget toget med Lucky og Said kl.10.20. Efter en lang togtur ankom vi endelig til vores flotte hotel.
Dag 2 valgte holdet at varme op med fællestræning med drengene fra Alby, efterfulgt af en træningskamp mod Alby. Svanholm var dog i vanskeligheder fra start, da der blev spillet efternogle lidt anderledes regler. Vi slap dog godt derfra med en sejr.
Dag 3 var hovedårsagen til at juniorerne tog til Stockholm. Turneringen bestod af tre hold, nemlig værterne fra Alby, Saltsjöbaden og os. Turneringen var sammensat så alle hold skulle møde hinanden 2 gange, efterfølgende en finale kamp mellem 2 bedst placerede hold.
Der var lagt op til en travl dag med masser af kampe. Vi startede turneringen godt med sejr over Alby, hvor Lucky og Wahid spillede en flot kamp med battet og begge blev trukket. Derudover havde vi kastesiden, hvor Zahid Sethi imponerede i duo med Wahid, hvilket de fortsatte med gennem hele turneringen.
Vi mødte derefter Saltsjöbaden, dette var en kamp, hvor vi kunne tage det mere med ro. Dette var et meget nyt og urutineret hold, men på trods af det var der lovende takter at se holds hos enkelte af holdets spillere.
Vi vandt alle de indledende kampe og kunne se frem til en svær kamp mod drengene fra Alby i finalen. Alby var sultne efter at slå Svanholm efter de var blevet besejret i 2 gruppe- kampe og en træningskamp.
Svanholm startede dog finalen med 2 skadede spillere, holdets bowler Taemur, som blev ramt i hoved i en indledende gruppe kamp af Albys hurtigere fast bowler, samme bowler ramte holdets Ahsan i ribbenene, derfor gik Svanholm ind til finalen med 2 skadede.
Det var lagt op til en stor kamp i finalen, hvor det blev et tæt opgør hvor vi valgte at batte først og derefter skulle ind og forsvare en total, som var en smule for lav. Drengene fra Alby spillede flot med battet og trak det længste strå og endte med en finalesejr.
Overordnet set leverede vores hold en god indsats. Vi vandt 4 indledende gruppekampe, men endte dog med at være taber i finalen, så vi tog hjem med en flot 2.plads. Vi kan dog trøste os med præmien som turneringens spiller gik til Svanholms Lucky Ali som leverede særdeles gode resultater med både bat og bold og Zahid Sethi som leverede en flot indsats med bolden og endte med at blive turneringens bowler.
Dette har været en fed tur for vores juniorer, hvor der er blevet spillet noget flot cricket, men denne tur har også styrket holdets indbyrdes bånd. Drengene har brugt en masse tid sammen, hvor de hyggede sig blandt andet i hotellets pool-område, derudover har holdet muntret sig med om aftenen at spille kort i loungeområdet. Juniorerne har dog også været ude i Stockholm by, hvor de har nydt hinandens selskab og fået spist en masse lækker mad og set dele af Stockholm by.